section_heading: Bodovi truda
paragraph_text: Bodovi truda (eng. Effort Values, tzv. EVsi) skrivene su vrijednosti koje utječu na snagu Pokémona u pojedinoj statistici. Različite vrijednosti truda među dva Pokémona mogu stvarati značajne razlike među snagama statistika. Kada Pokémoni u borbama pobijede protivnika, uz bodove iskustva dobivaju i određen tip i broj bodova truda, ovisno o vrsti Pokémona kojeg su onesvijestili. Svaki pobjeđeni Pokémon daje barem jedan bod truda. Određeni čimbenici mogu utjecati na udio dobivanja bodova truda. Postoji ograničenje bodova truda, što sprječava bezrazložno i beskrajno podizanje statistika.